1761.
Na osnovu člana 24a stav 3 Zakona o porezu na dodatu vrijednost ("Službeni list RCG", br. 65/01, 38/02, 72/02, 21/03 i 76/05 i "Službeni list CG", br. 16/07, 29/13, 9/15, 53/16, 1/17, 50/17, 80/20, 59/21, 146/21, 49/22, 65/22, 140/22, 3/23 i 94/24) Ministarstvo finansija donijelo je
PRAVILNIK
O UTVRĐIVANJU PROIZVODA I USLUGA KOJI SE OPOREZUJU PO SNIŽENOJ STOPI PDV
("Službeni list Crne Gore", br. 117/24 od 06.12.2024)
Član 1
Ovim pravilnikom bliže se utvrđuju proizvodi i usluge iz člana 24a stav 1 tač. 1 do 12 i stav 2 tač. 1, 2, 3, 7, 8 i 9 Zakona o porezu na dodatu vrijednost ("Službeni list RCG", br. 65/01, 38/02, 72/02, 21/03 i 76/05 i "Službeni list CG", br. 16/07, 29/13, 9/15, 53/16, 1/17, 50/17, 80/20, 59/21, 146/21, 49/22, 65/22, 140/22, 3/23 i 94/24) (u daljem tekstu: zakon), a čiji se promet, odnosno uvoz oporezuje po sniženoj stopi PDV.
Član 2
Osnovnim proizvodima za ljudsku ishranu u skladu sa članom 24a stav 1 tačka 1 Zakona, smatraju se:
   1) hljeb,
   2) brašno,
   3) mlijeko i mliječni proizvodi,
   4) hrana za odojčad,
   5) mast,
   6) ulje,
   7) meso
   8) jaja, i
   9) šećer.
Hljebom iz stava 1 tačka 1 ovog člana, smatra se pekarski proizvod koji se pod tim nazivom stavlja u promet i koji je dobijen miješanjem, oblikovanjem, fermentacijom i pečenjem tijesta umiješenog od osnovnih sirovina (pšeničnog, ražanog, kukuruznog, ječmenog, ovsenog i heljdinog brašna, prekrupe žita, vode ili drugih dozvoljenih tečnosti, pekarskog kvasca ili drugih dozvoljenih sredstava za fermentaciju i kuhinjske soli).
Brašnom iz stava 1 tačka 2 ovog člana, smatra se brašno od pšenice, napolice, raži, kukuruza, ječma, ovsa i heljde, uključujući bezglutensko brašno.
Mlijekom iz stava 1 tačka 3 ovog člana, smatra se kravlje, ovčje, kozje i bivolje mlijeko, koje se u promet stavlja kao termički neobrađeno, termički obrađeno pasterizovano ili sterilizovano, kondenzovano mlijeko, mlijeko u prahu i mlijeko za odojčad.
Mliječnim proizvodima iz stava 1 tačka 3 ovog člana, smatraju se: fermentisani proizvodi od mlijeka koji se u promet stavljaju kao jogurt, kiselo mlijeko, fermentisani proizvodi od mlijeka sa probiotskim bakterijama, kefir, ostali fermentisani proizvodi od mlijeka u smislu propisa o uslovima za stavljanje na tržište mlijeka i mliječnih proizvoda, svježi bijeli mladi i stari sir.
Svježim bijelim mladim i starim sirom iz stava 6 ovog člana, smatra se proizvod dobijen preradom sirovog mlijeka uz upotrebu sirila životinjskog porijekla i soli, bez upotrebe drugih dodataka, koji je:
   - slojevito slagan, pravilnog četvrtastog ili kružnog oblika, bez deformacija i oštećenja, debljine sloja od 1,5cm do 3cm, u presjeku zatvoren, čvrst i da u dubini nema homogenu masu, a da se prilikom rezanja može lomiti,
   - bijele do bijeložute boje, srednje čvrstine i ujednačene konzistencije,
   - upakovan u odgovarajuće posude i čuva se isključivo u salamuri.
Jogurtom iz stava 6 ovog člana, ne smatraju se mliječni proizvodi koji sadrže dodati šećer, sredstva za zaslađivanje ili aromatizaciju, odnosno bilo koje druge sastojke koji mijenjaju osnovni sastav jogurta.
Hranom za odojčad iz stava 1 tačka 4 ovog člana, smatra se dijetetska hrana koja služi kao zamjena za majčino mlijeko ili zamjena za jedan ili više mliječnih obroka, namijenjena djeci do 12 mjeseci starosti, a koja je u skladu sa propisima o bezbjednosti hrane označena da služi za ishranu odojčadi.
Mastima iz stava 1 tačka 5 ovog člana, smatraju se jestive masti životinjskog i biljnog porijekla. Životinjskim mastima smatraju se: svinjska mast, živinska masnoća, masnoća od goveda, ovaca i koza, kao i masti od riba i morskih sisara, a jestivom biljnom mašću smatra se biljna mrs.
Uljem iz stava 1 tačka 6 ovog člana, smatraju se jestiva ulja dobijena od suncokreta, maslina, soje, kukuruza, lana, susama i koštica grožđa, kao i mješavine navedenih vrsta ulja.
Jajima iz stava 1 tačka 7 ovog člana, smatraju se svježa živinska i ptičja jaja u ljusci.
Mesom iz stava 1 tačka 8 ovog člana, smatra se svježe, rashlađeno i smrznuto goveđe, svinjsko, kozje, ovčje, konjsko, živinsko meso, svježa i rashlađena riba i drugi klanični proizvodi od navedenih životinja namijenjeni ljudskoj ishrani, kao i mljeveno meso od navedenih proizvoda bez dodataka.
Mesom iz stava 1 tačka 8 ovog člana ne smatraju se oblikovani proizvodi od usitnjenog ili mljevenog mesa sa dodacima, kao ni termički neobrađeno meso koje je dubinski začinjeno ili čija je površina prekrivena začinima (marinada).
Šećerom iz stava 1 tačka 9 ovog člana, smatra se šećer proizveden od šećerne repe i trske koji se stavlja u promet kao kristalni, oblikovani (kocka ili drugi oblici) i šećer u prahu (mljeveni).
Član 3
Ortotičkim i protetičkim sredstvima u smislu člana 24a stav 1 tačka 3 Zakona smatraju se:
   1) proteze za udove:
      1. proteza nakon djelimične amputacije stopala,
      2. proteza nakon amputacije stopala,
      3. potkoljena proteza - privremena,
      4. potkoljena proteza - plastična,
      5. potkoljena proteza - drvena,
      6. potkoljena proteza - skeletna,
      7. potkoljena proteza za kupanje,
      8. proteza nakon dezartikulacije zgloba koljena,
      9. natkoljena proteza - privremena,
      10. natkoljena proteza - plastična,
      11. natkoljena proteza - drvena,
      12. natkoljena proteza - skeletna,
      13. natkoljena proteza - nakon dezartikulacije zgloba kuka,
      14. proteza nakon djelimične amputacije prstiju,
      15. proteza za parcijalnu amputaciju šake,
      16. podlakatna proteza funkcionalna - mehanička,
      17. podlakatna proteza funkcionalna - mioelektrična,
      18. proteza nakon dezartikulacije zgloba lakta,
      19. nadlaktna proteza - estetska (skeletna),
      20. nadlaktna proteza - funkcionalna mehanička,
      21. nadlaktna proteza - funkcionalna hibridna,
      22. mehanička proteza - nakon dezartikulacije zgloba ramena;
   2) estetske proteze:
      1. proteza za lice - (epiteza),
      2. proteza za nos - (epiteza),
      3. proteza za uho-(epiteza),
      4. proteza poslije amputacije dojke,
      5. perika;
   3) ortoze:
      1. ortoza za vratnu kičmu,
      2. ortoza za grudnu kičmu i za grudni pojas,
      3. ortoza za vratnu, grudnu, slabinsko-krsnu kičmu (korektivna),
      4. ortoza za grudnu i slabinsko-krsnu kičmu,
      5. ortoza za slabinsko-krsnu kičmu,
      6. ortoza za rame,
      7. ortoza za rame i lakat,
      8. ortoza za lakat, rame i ručni zglob,
      9. ortoza za lakat,
      10. ortoza za ručni zglob, šaku i prste (funkcionalna),
      11. ortoza za šaku,
      12. ortoza za kuk,
      13. ortoza za kuk, koljeno, gležanj i stopala,
      14. ortoza za koljeno, gležanj i stopalo,
      15. ortoza za gležanj i stopalo,
      16. ortoza za gležanj,
      17. štitnik za koljeno,
      18. orto-proteza za izjednačavanje dužine donjih udova;
   4) ortopedska obuća i ulošci:
      1. ortopedske cipele,
      2. cipele za osobe oboljele od šećerne bolesti,
      3. ortopedski ulošci;
   5) invalidska kolica i ostala pomagala za kretanje, stajanje i sjedenje:
      1. sobna kolica,
      2. toaletna kolica,
      3. terenska kolica,
      4. kolica za djecu,
      5. kolica za aktivne osobe,
      6. kolica za pogon sa jednom rukom,
      7. kolica sa posebnim dodacima,
      8. kolica na elektromotorni pogon,
      9. kolica na motorni pogon,
      10. djelovi za invalidska kolica,
      11. akumulator i punjač akumulatora za elektromotorna kolica,
      12. tricikl za osobe sa hendikepom, djecu i odrasle,
      13. prenosno posebno sjedište sa kolicima,
      14. običan stalak,
      15. štake,
      16. ortopedski štap,
      17. ortopedski štap sa krivinom,
      18. štap sa tri oslonca,
      19. štap sa četiri oslonca,
      20. gume za štake, štapove, stalak i dubak,
      21. dubak ili stalak za hodanje - običan,
      22. dubak ili stalak za hodanje - sa točkovima,
      23. stolica za motorično oštećenu djecu,
      24. terapeutski valjak za motorički oštećeno dijete do 15 godina starosti,
      25. terapeutska lopta za motorički oštećeno dijete do 15 godina starosti,
      26. terapeutska daska za razgibavanje za motorično oštećeno dijete do 15 godina starosti,
      27. terapeutski podmetač za motorično oštećeno dijete do 15 godina starosti,
      28. postelja za njegovanje sa uloškom,
      29. trapez za okretanje,
      30. bolnički krevet,
      31. bolnički krevet sa trapezom,
      32. sigurnosna ograda za postelju (za jednu stranu),
      33. stočić za bolesničku postelju,
      34. prenosivi nastavljivi naslon za leđa,
      35. sobna dizalica,
      36. hidraulična dizalica za nepokretne;
   6) električni stimulatori i ostali aparati:
      1. funkcionalni električni stimulator - jednokanalni,
      2. funkcionalni električni stimulator - dvokanalni,
      3. električni stimulator - kontinentični,
      4. raspršivač vazduha - inhalator (električni),
      5. mjerač protoka vazduha,
      6. koncentrator kiseonika ili drugi izvori kiseonika,
      7. aparat za održavanje stalnog pritiska u disajnim putevima (SRAR);
   7) sanitarna pomagala:
      1. dizalica za kupatilo,
      2. sjedište za kupatilo i za tuš kabinu,
      3. nastavak za toaletnu školjku;
   8) podloge protiv dekubitisa:
      1. antidekubitus dušek,
      2. podmetač za postelju,
      3. podmetač za sjedište,
      4. antidekubitni jastuk,
      5. podmetač za udove;
   9) pojasevi za kilu:
      1. pojas za trbušnu kilu,
      2. pojas za trudnice,
      3. suspenzorijum,
      4. utega u slučaju nastajanja umbilikalne, ingvinalne ili femoralne kile;
   10) pomagala kod vještački izvedenih crijeva:
      1. kesa za stomu,
      2. kesa za stomu sa ugrađenom disk podlogom,
      3. pojas za stomu,
      4. presvlaka za sabirnu kesu,
      5. zapušač za stomu,
      6. irigacioni sistem,
      7. disk podloga za stomu,
      8. pasta i prah za njegu stome,
      9. rektikon;
   11) pomagala kod teškoća za mokrenje:
      1. urin kese,
      2. disk podloga za stomu,
      3. skupljač mokraće (urinal)
      4. urinreceptor,
      5. urin kesa sa ugrađenom disk podlogom,
      6. samoljepljivi urinalni kondom,
      7. stalni urin kateter ili PVC urin kateter za jednokratnu upotrebu,
      8. papirne pelene za odrasle,
      9. vagikon;
   12) pomagala za liječenje šećerne i druge bolesti:
      1. aparati za određivanje šećera u krvi,
      2. mehanički injektor,
      3. automatski špric sa iglama za insulin,
      4. plastični špricevi i igle za jednokratnu upotrebu,
      5. dijagnostičke trake,
      6. opružna (elastična) naprava,
      7. lanceta,
      8. špric za injekcije, kaseta i pinceta,
      9. pulsativna pumpa sa potrošnim materijalom za upotrebu;
   13) kanile:
      1. endotrahealna kanila metalna ili plastična za jednokratnu ili višekratnu upotrebu,
      2. transtrahealni kateter nazalni ili bizalni za jednokratnu ili višekratnu upotrebu,
      3. plastični tubusi;
   14) ostala tehnička pomagala:
      1. rukavice za vožnju kolica (par),
      2. elastične rukavice,
      3. estetske rukavice,
      4. navlaka za patrljak,
      5. elastični zavoj,
      6. gumene ili elastične čarape;
   15) pomagala za slijepe i slabovidne:
      1. stakla za korekciju,
      2. mliječna stakla,
      3. lentikularna stakla,
      4. multifokalna - višežarišna stakla,
      5. organska stakla - plastika,
      6. staklo za povećanje - lupa,
      7. sistem sočiva - teleskopske naočare,
      8. prizmatična stakla,
      9. zatamnjena stakla,
      10. okvir za naočare,
      11. kontaktna sočiva - tvrda,
      12. kontaktna sočiva - polutvrda (gaspermeabilna),
      13. kontaktna sočiva - meka,
      14. terapijska kontaktna sočiva,
      15. tamne naočare sa bočnim štitnicima,
      16. Brajeva pisaća mašina,
      17. ultrazvučni štap za slijepe,
      18. bijeli štap za slijepe,
      19. puna očna proteza od akrilata,
      20. puna očna proteza od stakla,
      21. ljuspasta očna proteza,
      22. djelimična ljuspasta proteza,
      23. orbitalna očna proteza,
      24. mobilna orbitalna očna proteza,
      25. očna proteza sa ugrađenim magnetom,
      26. reproduktor;
      27. Brajev sat za slijepe (ručni ili džepni);
   16) slušni aparati:
      1. slušni aparat - iza uha,
      2. slušni aparat - u uhu,
      3. slušni aparat koji provodi zvuk kroz kost,
      4. džepni slušni aparat,
      5. aparat za bolje sporazumijevanje,
      6. aparat za omogućavanje glasa i govora,
      7. aparat za dopunu (alternativno) sporazumijevanje,
      8. oliva za slušni aparat,
      9. baterije za slušni aparat,
      10. punjač baterija za slušni aparat;
   17) stomatološke nadoknade:
      1. ortodonski aparat,
      2. proteze (parcijalne i totalne) pokretne i nepokretne,
      3. stomatološke nadoknade kod urođenih i stečenih anomalija orofacijalnog sistema,
      4. paradentalna šina od metala.
Član 4
Medicinskim sredstvima - proizvodima koji se hirurški ugrađuju u organizam u smislu člana 24a stav 1 tačka 3 Zakona smatraju se:
   1) implantati:
      1. implantati u ortopediji,
      2. implantati u opštoj i plastičnoj hirurgiji,
      3. implantati u kardiologiji i kardiohirurgiji,
      4. implantati u neurologiji i neurohirurgiji,
      5. implantati u oftalmologiji,
      6. implantati u otorinolaringologiji,
      7. implantati u radiologiji,
      8. implantati u ginekologiji,
      9. implantati u stomatologiji,
      10. implantati u vaskularnoj hirurgiji,
      11. implantati u maksilofacijalnoj hirurgiji;
   2) pačevi (zamjena za ljudsko tkivo);
   3) klipsevi;
   4) pudensi (pumpice);
   5) aeracione cjevčice;
   6) hirurški šavni materijal;
   7) sonde i tubusi;
   8) kateteri i drenovi;
   9) kese za krv;
   10) oksigenatori.
Član 5
Materijalom za dijalizu smatraju se:
   1) aparati za dijalizu;
   2) dijalizatori;
   3) AV linija za dijalizu;
   4) rastvori za dijalizu;
   5) igle za dijalizu;
   6) sistem za infuziju;
   7) sredstva za dezinfekciju aparata, materijala, kože i ruku;
   8) filteri za visoko prečišćenu vodu i drugi filteri neophodni za rad dijalizne mašine;
   9) formaldehid;
   10) tabletirana so (NaCl);
   11) kese sa rastvorom za peritoneumsku dijalizu;
   12) linije za povezivanje sa praznom kesom;
   13) međukateter;
   14) kleme (štipaljka);
   15) reinfuziona linija i tečnost;
   16) sistem za kružno ispiranje dijalizatora.
Član 6
Udžbenicima u smislu člana 24a stav 1 tačka 4 Zakona smatraju se:
   1) knjige koje su osnovno nastavno sredstvo za upotrebu u predškolskoj ustanovi, osnovnoj i srednjoj školi, čiji je sadržaj utvrđen obrazovnim programom, odnosno planom udžbenika, kojim se utvrđuju udžbenici i druga nastavna sredstva od strane nadležnog savjeta;
   2) knjige koje su od strane nadležnih organa visokoškolskih ustanova odobrene za upotrebu u visokoj školi, fakultetu i univerzitetu, kao osnovni ili pomoćni udžbenici.
Izdavač, odnosno prodavac udžbenika iz stava 1 ovog člana dužan je da obezbijedi dokaz na osnovu kojeg je knjiga odobrena kao udžbenik.
Član 7
Nastavnim sredstvima u smislu člana 24a stav 1 tačka 4 Zakona smatraju se:
   1) didaktička sredstva za predškolske ustanove, slikovnice, lektira, zbirke zadataka, priručnici i praktikumi, rječnici, školski globusi i školske zidne karte, geografski i istorijski atlasi, dijapozitivi, grafički prikazi (grafofolije, sheme, skice i sl.), koja su od strane nadležnog organa odobrena za upotrebu u predškolskoj ustanovi, osnovnoj i srednjoj školi i visokoškolskoj ustanovi i druga nastavna sredstva u skladu sa obrazovnim programom;
   2) dijaprojektori, grafoskopi, plastelini, krede, boje (drvene, voštane, vodene i tempere), šestari, lenjiri, trouglovi i uglomjeri, školske sveske, blokovi i obične grafitne olovke.
Izdavač, odnosno prodavac nastavnih sredstava iz stava 1 tačka 1 ovog člana dužan je da obezbijedi dokaz na osnovu kojeg je nastavno sredstvo odobreno za upotrebu u predškolskoj ustanovi, osnovnoj i srednjoj školi i visokoškolskoj ustanovi.
Član 8
Vodom za piće, u smislu člana 24a stav 1 tačka 5 Zakona, smatra se voda koja se isporučuje vodovodnom mrežom.
Član 9
Dnevnom i periodičnom štampom, u smislu člana 24a stav 1 tačka 6 Zakona, smatraju se dnevni i nedeljni štampani mediji, u pisanom i elektronskom obliku, kao i internetske publikacije.
Član 10
Uslugom javnog prevoza putnika i njihovog prtljaga, u smislu člana 24a stav 1 tačka 7 Zakona, smatra se prevoz putnika i njihovog prtljaga u gradskom, prigradskom, međugradskom i međunarodnom prevozu.
Član 11
Uslugom javne higijene, u smislu člana 24a stav 1 tačka 8 Zakona, smatra se odvođenje komunalnih otpadnih voda, čišćenje snijega, čišćenje i pranje gradskih ulica i ulica u naseljima, transport, prerada i odlaganje ili drugi postupci zbrinjavanja komunalnog otpada, u skladu sa zakonom kojim se uređuju komunalne djelatnosti.
Član 12
Pogrebnim uslugama i proizvodima, u smislu člana 24a stav 1 tačka 9 Zakona, smatraju se:
   - usluge sahranjivanja ili kremiranja, prodaja grobnih mjesta i izdavanje grobova u zakup, uključujući uređivanje i održavanje groblja i objekata koji se nalaze u okviru groblja (mrtvačnica, kapela i krematorijum), u skladu sa zakonom kojim se uređuju komunalne djelatnosti, i
   - proizvodi povezani sa pogrebnim uslugama, i to: kovčezi, sarkofazi, uključujući uloške za sahrane i prevoz, urne, sanduci za kosti, simboli za sahranu isključivo za kovčeg i za sarkofag, tekstil za kovčeg i za sarkofag, prekrivači, vreće za sahranu za pokojnika, žalbene knjige, pogrebna floristika (sa žalbenim trakama, aranžirani vijenci, buketi i ikebane) i pogrebni aranžmani svijeća.
Član 13
Hranom za životinje, iz člana 24a stav 1 tačka 10 Zakona, smatraju se sve materije ili proizvodi životinjskog ili biljnog porijekla, uključujući i aditive u prvobitnom prirodnom stanju, svježem ili konzerviranom, proizvode industrijske prerade i organske i neorganske materije koje su direktno ili nakon prerade namijenjene za ishranu životinja iz stava 5 ovog člana oralnim putem.
Sredstvima za ishranu bilja, iz člana 24a stav 1 tačka 10 Zakona, smatraju se hemijska jedinjenja mineralnog i organskog porijekla i mješavine tih jedinjenja, bez obzira na agregatno stanje, kao i mikroorganizmi, koji se koriste za direktnu ili indirektnu ishranu bilja i poboljšanje plodnosti zemljišta.
Sredstvima za zaštitu bilja, iz člana 24a stav 1 tačka 10 Zakona, smatraju se aktivne supstance i preparati koji sadrže jednu ili više aktivnih supstanci u obliku u kojem se isporučuju krajnjem korisniku, a koje su namijenjene za:
   - zaštitu bilja ili biljnih proizvoda od štetnih organizama ili za sprječavanje djelovanja tih organizama, osim ako te supstance ili preparati nijesu namjenjeni u druge svrhe;
   - uticaj na životne procese bilja, osim ishrane (regulisanje rasta i sl.);
   - čuvanje biljnih proizvoda, ako drugačije nije uređeno posebnim propisima;
   - uništavanje nepoželjnog bilja;
   - uništavanje djelova bilja ili sprječavanje nepoželjnog rasta bilja.
Sjemenskim i sadnim materijalom, iz člana 24a stav 1 tačka 10 Zakona, smatraju se proizvodi u skladu sa propisima kojima je uređen sadni i sjemenski materijal, uključujući i reproduktivni materijal šumskog drveća.
Živim životinjama, iz člana 24a stav 1 tačka 10 Zakona, smatraju se: konji, magarci, mule, mazge, goveda, svinje, ovce, koze, živina, domaći zečevi (kunići), pčele i ribe, kao i sjeme za reprodukciju i vještačko osjemenjavanje navedenih životinja, oplodnja jaja za inkubaciju, kao i oplođena riblja jaja i ikru namijenjenu reprodukciji.
Član 14
Menstrualnim proizvodima, u smislu člana 24a stav 1 tačka 11 Zakona, smatraju se higijenski (menstrualni) ulošci (jastučići) i tamponi od vate, tekstilnih i ostalih materijala.
Član 15
Pelenama za bebe, u smislu člana 24a stav 1 tačka 12 Zakona, smatraju se proizvodi od vate, tekstilnih i ostalih materijala.
Član 16
Knjigama, odnosno monografskim publikacijama, u smislu člana 24a stav 2 tačka 1 Zakona, smatraju se publikacije u tekstualnoj ili ilustrativnoj formi na štampanom ili elektronskom mediju, u jednom ili više djelova, čije je izdavanje unaprijed utvrđeno i ograničeno, a koje imaju CIP zapis (Cataloguing In Publiccation), uključujući međunarodni knjižni broj ISBN (International Standard Book Number), kao njegov sastavni dio.
Serijskim publikacijama, u smislu člana 24a stav 2 tačka 1 Zakona, smatraju se časopisi, bilteni, godišnjaci, zbornici radova i slična građa koja se objavljuje sukcesivno, u određenim vremenskim intervalima štampanom ili elektronskom mediju, sa numeričkim i hronološkim oznakama čije izdavanje može da traje neograničeno, a koje imaju CIP zapis, uključujući međunarodni standardni broj serijske publikacije ISSN (International Standard Serial Number), kao njegov sastavni dio i koji je odštampan na svakom broju publikacije.
Član 17
Uslugom smještaja u ugostiteljskim objektima za smještaj u smislu člana 24a stav 2 tačka 2 Zakona, smatra se usluga prenoćišta u primarnim i komplementarnim ugostiteljskim objektima za pružanje usluge smještaja i pripremanja hrane, pića i napitaka kategorisanim u skladu sa propisima kojima se uređuje obavljanje turističke i ugostiteljske djelatnosti.
Član 18
Alkoholnim pićima u smislu člana 24a stav 2 tačka 3 Zakona smatraju se: pivo, vino, ostala fermentisana pića, međuproizvodi i etil alkohol.
Gaziranim i negaziranim pićima sa dodatkom šećera i kafe u smislu člana 24a stav 2 tačka 3 Zakona smatraju se gazirana, negazirana voda i ostala bezalkoholna pića, sa dodatkom šećera ili drugih sredstava za zaslađivanje ili aromatizaciju.
Član 19
Uslugama upotrebe sportskih objekata u neprofitne svrhe, u smislu člana 24a stav 2 tačka 7 Zakona, smatra se usluga izdavanja u zakup sportskih objekata subjektima koji u njima izvode programe od javnog interesa.
Član 20
Servisnim uslugama koje se pružaju u marinama, u smislu člana 24a stav 2 tačka 8 Zakona smatraju se usluge smještaja, čuvanja i zaštite (vez u vodi i na suvom), održavanja, popravke i remonta jahti, a koje ne uključuju proizvode koji se koriste za obavljanje tih usluga.
Član 21
Solarnim panelima (pločama), u smislu člana 24a stav 2 tačka 9 Zakona, smatraju se fotonaponske ćelije sastavljene u modele ili ploče koji se sastoje od okvira šupljih profila izgrađenih od aluminijuma sa zaštitnim kaljenim staklom sa prednje strane, a koje sadrži raspoređene fotosnopske ćelije, i taj panel treba da je opremljen termalnim priključkom i razvodnom kutijom fotosnopskih modula.
Član 22
Danom početka primjene ovog pravilnika prestaje da važi Pravilnik o utvrđivanju proizvoda i usluga koji se oporezuju po sniženoj stopi PDV ("Službeni list RCG", br. 81/05, 2/06, 10/06 i "Službeni list CG", br. 6/08, 46/08, 11/09, 62/15, 69/15, 21/16, 32/16, 37/16, 58/16, 65/16, 43/19, 51/19, 71/21, 93/21, 143/21, 7/22, 17/22, 31/22, 103/22, 137/22, 7/23 i 45/23).
Član 23
Ovaj pravilnik stupa na snagu osmog dana od dana objavljivanja u "Službenom listu Crne Gore", a primjenjivaće se od 1. januara 2025. godine.
Broj: 10/040/24-415/1
Podgorica, 19. novembra 2024. godine
Ministar,
Novica Vuković, s.r.